Quran (V.Məmmədəliyev və Z.Bünyadov tərcüməsi)/Əbu Ləhəb surəsi
Bismillahir-rəhmanir-rəhim! 

 Əbu Ləhəbin əlləri qurusun, qurudu da! (Və ya: Əbu Ləhəbin əlləri qurusun, o ölsün!)

 (Qiyamət günü) ona nə mal-dövləti fayda verəcək, nə də qazandığı (və ya: oğul-uşağı).

 O, alovlu atəşə girəcəkdir.

 Onun odun daşıyan (Peyğəmbərlə düşmənçilik edən, adamlar arasında söz gəzdirən) övrəti də həmçinin!

 Onun (övrətinin) boğazında xurma lifindən hörülmüş ip (və ya: yetmiş arşın uzunluğunda zəncir) olacaqdır!

Əbu Ləhəb surəsi
Əbu Ləhəb surəsi